Document ID: 32011D0322

A BIZOTTSÁG HATÁROZATA
(2011. május 27.)
az egyes bolgár tejfeldolgozó létesítményekben feldolgozott, nem megfelelő nyers tej vonatkozásában a 853/2004/EK európai parlamenti és tanácsi rendeletben megállapított átmeneti intézkedésekről szóló 2009/861/EK határozat I. és II. mellékletének módosításáról
(az értesítés a C(2011) 3647. számú dokumentummal történt)
(EGT-vonatkozású szöveg)
(2011/322/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletre (1) és különösen annak 9. cikke első bekezdésére,
mivel:
(1)
A 853/2004/EK rendelet az állati eredetű élelmiszerekre vonatkozóan különleges higiéniai szabályokat állapít meg az élelmiszer-ipari vállalkozók számára. A fent említett szabályok a nyers tejre és a tejtermékekre vonatkozó higiéniai követelményeket is magukban foglalnak.
(2)
A 2009/861/EK bizottsági határozat (2) az említett határozatban felsorolt, Bulgáriában működő tejfeldolgozó létesítmények esetében bizonyos eltéréseket tesz lehetővé a 853/2004/EK rendelet III. mellékletének IX.I.II. és IX.I.III. alfejezetében rögzített követelményektől. Az e határozatban foglalt előírásokat 2010. január 1-jétől2011. december 31-ig kell alkalmazni.
(3)
A fentieknek megfelelően a 2009/861/EK határozat I. mellékletében felsorolt, egyes tejfeldolgozó létesítmények, eltérve a 853/2004/EK rendelet vonatkozó rendelkezéseitől, megfelelő és nem megfelelő tejet is feldolgozhatnak, feltéve, ha a megfelelő és nem megfelelő tej feldolgozása külön gyártósorokon történik. Az e határozat II. mellékletében felsorolt, egyes tejfeldolgozó létesítmények nem megfelelő tejet anélkül is feldolgozhatnak, hogy a feldolgozást külön gyártósorokon végeznék.
(4)
Bulgária a Bizottság számára 2010. november 24-én elküldött egy, a szóban forgó tejfeldolgozó létesítményeket tartalmazó, felülvizsgált és naprakésszé tett listát.
(5)
Az új listából törölték a 2009/861/EK határozat I. mellékletének listájában szereplő 7. számú létesítményt (BG 0812009 „Serdika - 90” AD), és mivel megfelelt a 853/2004/EK határozat III. melléklete IX. szakaszának I. fejezetében rögzített követelményeknek, engedélyezték számára a tejtermékek közösségi piacon történő forgalomba hozatalát.
(6)
Ezenkívül törölték a listából a 2009/861/EK rendelet II. mellékletében felsorolt 14. számú létesítményt (BG 1312002 „Milk Grup” EOOD), a 25. számú létesítményt (BG 1612020 ET „Bor-Chvor”), a 70. számú létesítményt (BG 2412041 „Mlechen svyat 2003” OOD) és a 92. számú létesítményt (2212023 „El Bi Bulgarikum”), és mivel megfeleltek a 853/2004/EK határozat III. melléklete IX. szakaszának I. fejezetében szereplő követelményeknek, engedélyezték számukra a tejtermékek közösségi piacon történő forgalomba hozatalát.
(7)
Ezért a 2009/861/EK határozatot ennek megfelelően módosítani kell.
(8)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket,
ELFOGADTA EZT A HATÁROZATOT:
1. cikk
A 2009/861/EK határozat I. és II. melléklete helyébe az e határozat mellékletében szereplő szöveg lép.
2. cikk
Ezt a határozatot 2011. március 1-jétől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2011. május 27-én.

Labels: 7
18
17
0